E-tol tree oor twee maande in werkingDie e-tolstelsel op Gautengse paaie behoort oor twee maande in werking te tree, het die Suid-Afrikaanse Padagentskap (Sanral) Donderdag in ŉ verklaring bekendgemaak. “Ons wag nou slegs vir die prosesse in die parlement om afgehandel te word. Die helfte van dié prosesse is reeds afgehandel,” het Vusi Mona, ŉ woordvoerder van Sanral, gesê. Volgens Mona sal Ben Martins, die minster van vervoer, binnekort die amptelike tariewe bekendmaak. Mona het ŉ beroep gedoen op motoriste om vir e-tolskyfies te registreer om vir afslag te kwalifiseer en om die “laasteminuut-stormloop” te vermy. Volgens Mona het sowat 600 000 mense reeds vir e-tolskyfies geregistreer.